laion/Wikipedia-Exotic huggingface dataset:
Pavel Rotmistrov

Pavel Rotmistrov (vene keeles Павел Алексеевич Ротмистров; 23. juuni/6. juuli 1901 Skovorovo, Tveri kubermang – 6. aprill 1982 Moskva) oli Nõukogude Liidu sõjaväelane, tankiväe peamarssal. Ta sündis aastal 1901 Skovorovos Tveri kubermangus (asub praeguse haldusjaotuse järele Tveri oblastis Seližarovo rajoonis), külasepa pojana, tal oli veel kaheksa õde-venda. Aprillis 1919 astus ta vaatamata sellele, et ta oli alla 18-aastane, vabatahtlikult Punaarmeesse ja suunati Samara töölispolku. Pärast lühiajalist sõjalist väljaõpet osales ta Samara töölispolgu koosseisus Buguruslani operatsioonil Bugulma lähedal ning nende lahingute käigus astus ta VK(b)P liikmeks.
Kristin Harila

Kristin Jonassen Harila (sündinud 28. märtsil 1986 Vestre Jakobselvis Vadsø vallas) on Norra saami alpinist ja endine murdmaasuusataja. Ta on tõusnud kõigi (14) üle 8000 meetri kõrguste mägede tippu kasutades lisahapnikku. Kokku kulus tal selleks kaks aastat (2021–2023). Veebisait 8000ers.com kandis Kristin Harila saidi poolt koostatava kõigi kaheksatuhandeliste tippu jõudnute nn "uude nimistusse". Nirmal Purja eeskujul tegeles Harila aastatel 2022–2023 kõigi (14) kaheksatuhandeliste tipputõusude kiirusrekordi saavutamisega. Omades selle projekti finantseerimiseks 15 miljonit Norra krooni (ca 1,5 miljonit USA dollarit), šerpadest kõrgkandjaid, kogenud giidi (Tenjen Sherpa), baaslaagrite logistikat helikopterite abil, tal see ka õnnestus (14 tippu 92 päevaga). 14 8K Collectors Era Table. 8000ers.com Kristin Harila: – Prosjektet har kostet over 15 millioner. friflyt.no, 3. august 2023  Kristin Harila – pildid, videod ja helifailid Wikimedia Commonsis
Põlendmaa

Põlendmaa on küla Pärnu maakonnas Pärnu linnas. Enne Eesti omavalitsuste haldusreformi 2017. aastal kuulus küla Paikuse valda. Küla edelaosas tegutseb Paikre prügila. Põlendmaa küla territooriumile jääb mitu raba. Küla lääneosas on Kõrsa raba, keskosas Mustraba ja Ümmargune raba ning idaossa jäävad osaliselt Kikepera raba ja Suuremetsa raba. Külast voolab läbi Kurina jõgi, samuti Kivinina oja ja Põlendmaa oja. Paikre prügila Põlendmaa külas Maa-amet, vaadatud 21.11.2020. Statistikaamet, vaadatud 22.08.2023. Eesti haldus- ja asustusjaotuse klassifikaator, vaadatud 9.06.2014.
Piešťany ringkond

Piešťany ringkond (slovaki keeles Okres Piešťany) on 2. järgu haldusüksus (ringkond) Slovakkias Trnava maakonna kirdeosas. Slovakkia 2021. aasta rahvaloenduse andmetel oli Piešťany ringkonna elanikest slovakke 92,81%, tšehhe 0,73%, ungarlasi 0,21%, ukrainlasi 0,13% ja venelasi 0,13%. Rahvus oli teadmata 5,26%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Piešťany at 1. 1. 2021 Sčítanie obyvateľov, domov a bytov 2021. Vaadatud 13. septembril 2024
Podoscypha

Podoscypha on kandseente perekond. Podoscypha multizonata – rosettnahkis Podoscypha andmebaasis eElurikkus.
Trieri kulla-aare

Trieri kulla-aare on aardeleid, mis 1993. aasta septembris leiti ehitustööde käigus Trieris ja mis sisaldas 2516 kuldmünti (teistel andmetel 2518) kogukaaluga 18.5 kg. Seda on kirjeldatud kui maailma suurimat säilinud Rooma kuldmüntide peitleidu. Aardeleid on välja pandud Trieris Rheinisches Landesmuseumi ekspositsioonis. 9. septembril 1993 aastal lõhkus ekskavaator Trieris maa-aluse parkla ehitusel pronksist katla müntidega. Leidu ei märgatud kohe, tükk katlast ja osa münte sattus kohta, kuhu ladustati väljakaevatud pinnas. Pärast esimeste müntide märkamist hakkasid aardeotsijad seda kohta uurima. Harrastusarheoloog Erich Eixner leidis kaevamiskohalt oma metalliotsijaga suurema osa katlast ja selles 560 münti, samuti pinnasekämbu 1500 mündiga. Ta teavitas leiust võime ning sai leiutasu 20 000 Saksa marka, osa leiu oletatavast väärtusest. Kuigi arheoloogid oli kohta eelnevalt uurinud, ei leidnud nad artefakte ja andsid ehitusloa. Hiliseimaks aarde peitmise ajaks on pakutud Augusta Treverorumi piiramist Clodius Albinuse poolt, kuna hiliseimad mündid on löödud 196. aastal Septimius Severuse ajal. Varaseimad mündid on münditud 63. aastal Nero ajal. 99% müntidest pärineb ajast enne 167. aastat. Vaid kuus münti on ajavahemikust 193–196. Müntide kaal ulatub 5,8 grammist 7,6 grammini, neilt võib leida kokku 40 isiku näopildid - Rooma keisreid ja nende sugulasi. On oletatud, et algselt oli katlas 2650. münti. Trierer "Jahrtausendfund" Goldschatz nun komplett zu sehen. - n-tv. 2010-10-11 B. Seewald. Goldschatz aus Trier revolutioniert die Numismatik. - Welt, 06.09.2013 Der Trierer Goldschatz. - Rheinisches Landesmuseum Trierer "Jahrtausendfund" Goldschatz nun komplett zu sehen" (in German). n-tv. 2010-10-11 2650 römische Goldmünzen. Stadt Trier, 17.09.2013
Monomahhi müts

Monomahhi müts (vene: шапка Мономаха) on üks Venemaa olulisemaid reliikviaid, mida säilitatakse Moskva Relvapalatis Kremlis. See oli moskoviitide suurprintside ja Vene tsaaride võimusümbol ning pärineb 14. sajandi algusest. Monomahhi müts on kaunistatud kulla ja vääriskividega ning ääristatud sooblinahaga. 1714 hakati selle asemel Euroopa eeskujul kandma keisrikrooni. Tõenäoliselt pärineb müts Kesk-Aasiast ja on seotud mongolite invasiooniga Venemaale. 15. sajandist pärit legendi kohaselt kinkis Bütsantsi keiser Konstantinos selle mütsi Kiievi vürstile Vladimir Monomahhile. Aleksander Nevski kiiver Kroon
Poltári ringkond

Poltári ringkond (slovaki keeles Okres Poltár) on 2. järgu haldusüksus (ringkond) Slovakkias Banská Bystrica maakonna keskosas. Slovakkia 2021. aasta rahvaloenduse andmetel oli Poltári ringkonna elanikest slovakke 94,29%, mustlasi 0,54%, ungarlasi 0,46% ja tšehhe 0,27%. Rahvus oli teadmata 4,08%-l inimestel. Sčítanie obyvateľov, domov a bytov 2021 na Slovensku Number of population by ethnicity in the district Poltár at 1. 1. 2021 Sčítanie obyvateľov, domov a bytov 2021. Vaadatud 13. septembril 2024
Kiievi-Bilhorod

Kiievi-Bilhorod (ukraina keeles Білгород-Київський) oli 10.–12. sajandil linn-kindlus Kiievi-Venes Irpini jõe paremal kaldal. Linna varemete naabruses on Bilohorodka asula, mis on nime saanud kunagise linna järgi. Linna on esmamainitud 980. aastal. 991. aastal ehitas Vladimir I Bilhorodi endale kindluse ja kroonika järgi oli linn Vladimiri lemmikresidents, kuhu ta tõi hulga rahvast. Irpini paremkallas oli tollal Kiievi vürstidele vastu astujate drevljaanide maa ja linnus võis olla püstitatud Kiievi kaitseks nende eest, samuti stepirahvaste rünnete ennetamiseks. 997. aastal pidas linnus vastu petšeneegide pika piiramise ja peatas nende edasiliikumise Kiievi suunas. Nestori kroonika järgi oli linnas näljahäda ja veetšel lasti otsustada, kas jätkata vastupanu või mitte – see on Kiievi veetše esmamainimine ajaloos. 11. sajandil sai linnast piiskopi aujärje asukoht. Bilhorodi piiskoppi on nimetatud Nestori kroonikas 1088. aastal. 12. sajandil oli linn, nagu varem Perejaslav ja Novgorod, Kiievi suurvürsti troonipärija asupaik. See tava algas Vladimir II Monomahhi ajal, kes saatis oma poja Mstislavi Bilhorodi 1117. aastal; Mstislav sai Kiievi suurvürstiks 1125. aastal. 1140. aastal võttis linna oma valdusse Vsevolod II Olegovitš ja andis oma vennale Svjatoslav Olegovitšile. 1146. aastal sai Bilhorodi Izjaslav II, kes sai suurvürstiks 1151. aastal; 1159. aastal Mstislav II, kellest sai suurvürst 1167. aastal. Linna hiilgeaeg oli suurvürst Rjurik Rostislavitši ajal, kes tegi Bilhorodist oma pealinna. Rjuriku käsul ehitas Petr Miloneg linna 1197. aastal valminud Apostlite katedraalkiriku, mille ase on tänapäeval kindlaks tehtud ja mille välimus on leidude ja põhiplaani alusel rekonstrueeritud. 13. sajandil käis linn pärast mongolite invasiooni alla ja pärast Kiievi vallutamist 1240. aastal lakkas olemast. Kiievi-Bilhorodi alal on tehtud arheoloogilisi kaevamisi ja osa piirkonnast on veel läbi uurimata. Kindlustatud ala hõlmab 110 hektarit. Muistis on oluline kui ainus drevljaanide kindlus, mis on säilinud peaaegu puutumatuna ja teadaolevalt suurim 10. sajandi Russi linnustest. Kaevamistel on avastatud tellistest, puidust ja mullast linnakindlustused, kahe kivikiriku vundamendid ning palju üksikleide, mis annavad tunnistust asula majanduse, tehnika ja kultuuri kõrgest tasemest. Leitud on sepikodasid, keraamika-, luunikerduse- ja muude käsitööliste töökodasid; leitud keraamilised glasuurplaadid on tähelepanuväärsed oma keeruka ornamentika poolest. Kiievi-Bilhorodi 11.–12. sajandi elamud olid suured võrreldes muude asulatega, koosnesid mitte ühest, vaid kahest ruumist ja nende seinad olid sageli kaetud mitmevärviliste glasuurplaatidega. Apostlite kiriku põrand oli kaetud värviliste glasuurplaatidega, kuplid aga pliilehtedega; leitud on kuldtaustaga seinafreskode jäänuseid. V. Gripas. Білгород — «форпост града Києва» – Den', 2 March 2007
Seljametsa

Seljametsa on küla Pärnu maakonnas Pärnu linnas. Enne Eesti omavalitsuste haldusreformi 2017. aastal kuulus küla Paikuse valda. Külas asub Seljametsa muuseum. 1977. aastal liideti Seljametsa külaga Juhasselja. Seljametsa Lasteaed-Algkool Seljametsa järv Elumajad Seljametsa külas Maa-amet, vaadatud 21.11.2020. Statistikaamet, vaadatud 23.08.2023. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Seljametsa" Eesti kohanimeraamatus. Tallinn: Eesti Keele Sihtasutus, 2016.
Ratla mõis

Ratla mõis (saksa keeles Ratjal, Ratjall) oli eramõis Jaani kihelkonnas Saaremaal. Mõis rajati 1715 ja 1731 aastate vahel, 18. sajandi alguses on Ratla pandivaldajana mainitud Rootsi ja Moskva tsaaririigi Saaremaa ökonoomiakomissari ja Saaremaa maanõunikku Peer Anton von Güldenstubbet (1671−1757), 1770. aastal ühendati Ratla Kareda mõisaga. Ratla küla alad on rahvasuus jagunenud osadeks: Aavikuotsa (läänes), Aruotsa ehk Aruküla (põhjas), Päriotsa (lõunas) ja Suurküla (keskel). Ratla Päriotsas on varem olnud kaks mõisat: Allika ehk Hallika (1756 Hallick) ja Mataka ehk Mataku (1731 Mattaküll). Mõlemad ühendati 18. sajandi lõpul või 19. sajandi I poolel Koikla mõisaga. Ratla küla Ratla ms/Ratjall sks, eki.ee Ratla mõis Rahvusarhiivi Eesti ala mõisate registris Gütergeschichte Estlands (Pargenthal), Baltische Familiengeschichtliche Mitteilungen vom Oktober 1952 Ratla, Eesti kohanimeraamat, Dictionary of Estonian Place names Ratla mõis Rahvusarhiivi Eesti ala mõisate registris
Nikolai Vatutin

Nikolai Vatutin (vene keeles Николай Фёдорович Ватутин; 3. detsember/16. detsember 1901 Tšepuhhino Voroneži kubermang – 15. aprill Kiiev) oli Nõukogude Liidu sõjaväelane, armeekindral. Ta sündis aastal 1901 Tšepuhhinos Valui maakonnas Voroneži kubermangus (praeguste nimede ja haldusjaotuse järele Vatutinos Valuiki rajoonis Belgorodi oblastis. Aastatel 1909–1913 õppis ta Tšepuhhino õigeusu kihelkonnakoolis, seejärel 1913–1915 Valuiki linnakoolis, mille lõpetas kiituskirjaga. Aastatel 1915–1917 jätkas ta õpinguid 4-ndas klassis kommertskoolis Urazovos Valui maakonnas Voroneži kubermangus, kus ta sai ka stipendiumi. Aastal 1917 stipendiumi maksmine katkestati ja ta pöördus tagasi kodukülla, kus ta elas ja töötas aprillini 1920. Ta ei osalenud revolutsioonilistes aktsioonides, kuigi viibis juulist novembrini 1919 Anton Denikini armee poolt okupeeritud aladel.
Popradi ringkond

Popradi ringkond (slovaki keeles Okres Poprad) on 2. järgu haldusüksus (ringkond) Slovakkias Prešovi maakonna lääneosas. Popradi ringkond piirneb põhjas ja loodes Poolaga. Slovakkia 2021. aasta rahvaloenduse andmetel oli Popradi ringkonna elanikest slovakke 92,62%, mustlasi 1,09%, tšehhe 0,56%, russiine 0,16%, ungarlasi 0,16% ja poolakaid 0,11%. Sčítanie obyvateľov, domov a bytov 2021 na Slovensku Number of population by ethnicity in the district Poprad at 1. 1. 2021 Sčítanie obyvateľov, domov a bytov 2021. Vaadatud 13. septembril 2024
Bălți rahvusvaheline lennujaam

Bălți rahvusvaheline lennujaam (rumeenia Aeroportul Internațional Bălți; IATA: BZY, ICAO: LUBL) on rahvusvaheline lennujaam Bălțis Moldovas, 9 km Bălțist kagu pool. Ta on rahvusliku lennufirma Air Moldova kodulennujaam.
Kõrgsein

Kõrgsein on basiilikates ja empoorkodakirikutes kesklöövi või ristlöövi sein, mis jaotub kolmeks või neljaks horisontaalvööndiks. Kolmevööndilise kõrgseina puhul on vöönditeks arkaad, trifoorium (või pseudotrifoorium) ja valgmik; neljavööndilise kõrgseina puhul lisandub neile empoor arkaadi kohal. Romaani empoorkodakiriku kõrgsein on valgmikuta, kahevööndiline, samuti võib kahevööndilist kõrgseina kohata hilisgooti kirikuis, kus trifoorium on ära jäetud. Romaani empoorkiriku kõrgsein (Conquesi Sainte-Foy kloostrikirik) Laoni katedraali neljavööndiline kõrgsein Caeni st-Etienne'i kiriku kolmevööndiline kõrgsein Wrocławi katedraali trifooriumita kõrgsein Niguliste kiriku trifooriumita kõrgsein Jaani kiriku taastatud põhjakõrgsein pseudotrifooriumiga Tartu toomkiriku pseudotrifooriumiga kõrgsein 1980. aastatel
Silla (Pärnu)

Silla on küla Pärnu maakonnas Pärnu linnas. Enne Eesti omavalitsuste haldusreformi 2017. aastal kuulus küla Paikuse valda. Maa-amet, vaadatud 21.11.2020. Statistikaamet, vaadatud 23.08.2023. Eesti haldus- ja asustusjaotuse klassifikaator, vaadatud 9.06.2014.
Považská Bystrica ringkond

Považská Bystrica ringkond (slovaki keeles Okres Považská Bystrica) on 2. järgu haldusüksus (ringkond) Slovakkias Trenčíni maakonna kirdeosas. Považská Bystrica ringkond piirneb põhjas Tšehhiga. Slovakkia 2021. aasta rahvaloenduse andmetel oli Považská Bystrica ringkonna elanikest slovakke 94,68% ja tšehhe 0,54%. Rahvus oli teadmata 4,26%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Považská Bystrica at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Prešovi ringkond

Prešovi ringkond (slovaki keeles Okres Prešov) on 2. järgu haldusüksus (ringkond) Slovakkias Prešovi maakonna keskosas. Slovakkia 2021. aasta rahvaloenduse andmetel oli Prešovi ringkonna elanikest slovakke 90,98%, mustlasi 1,87%, russiine 0,71%, ukrainlasi 0,42, tšehhe 0,37%, poolakaid 0,15% ja ungarlasi 0,13%. Rahvus oli teadmata 4,9%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Prešov at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Prievidza ringkond

Prievidza ringkond (slovaki keeles Okres Prievidza) on 2. järgu haldusüksus (ringkond) Slovakkias Trenčíni maakonna idaosas. Slovakkia 2021. aasta rahvaloenduse andmetel oli Prievidza ringkonna elanikest slovakke 93,12%, tšehhe 0,44%, ungarlasi 0,22% ja sakslasi 0,17%. Rahvus oli teadmata 0,11%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Prievidza at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Púchovi ringkond

Púchovi ringkond (slovaki keeles Okres Púchov) on 2. järgu haldusüksus (ringkond) Slovakkias Trenčíni maakonna põhjaosas. Púchovi ringkond piirneb läänes, loodes ja põhjas Tšehhiga. Slovakkia 2021. aasta rahvaloenduse andmetel oli Púchovi ringkonna elanikeste slovakke 95,49% ja tšehhe 0,6%. Rahvus oli teadmata 3,4%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Púchov at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Revúca ringkond

Revúca ringkond (slovaki keeles Okres Revúca, ungari keeles Nagyrőcei járás) on 2. järgu haldusüksus (ringkond) Slovakkias Banská Bystrica maakonna idaosas. Revúca ringkond piirneb kagus ligikaudu 7 km ulatuses Ungariga. Slovakkia 2021. aasta rahvaloenduse andmetel oli Revúca ringkonna elanikest slovakke 69,9%, ungarlasi 19,02%, mustlasi 3,27%, tšehhe 0,33% ja ukrainlasi 0,12%. Rahvus oli teadmata 7,06%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Revúca at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
J Balvin

José Álvaro Osorio Balvín (sündinud 7. mail 1985), lavanimega J Balvin, on Colombia laulja. J Balvinit on nimetatud "Reggaetoni printsiks" (hispaania keeles "Príncipe del Reguetón") ja ta on üks enimmüüdud Ladina-Ameerika artiste, kelle plaate on müüdud üle 35 miljoni koopia. Sündis Medellínis. 17-aastaselt kolis ta Ameerika Ühendriikidesse, et õppida inglise keelt, kus ta elas nii Oklahomas kui ka New Yorgis. Seejärel naasis Balvin tagasi Medellíni ja saavutas populaarsuse linna klubides esinedes. ''La Familia'' (2013) ''Energía'' (2016) ''Vibras'' (2018) ''Colores'' (2020) ''Jose'' (2021) ''Rayo'' (2024) ''Oasis'' koos Bad Bunnyga (2019)
Rimavská Sobota ringkond

Rimavská Sobota ringkond (slovaki keeles Okres Rimavská Sobota, Rimaszombati járás) on 2. järgu haldusüksus (ringkond) Slovakkias Banská Bystrica maakonna kagu- ja idaosas. Rimavská Sobota ringkond piirneb kagus ja lõunas Ungariga. Slovakkia 2021. aasta rahvaloenduse andmetel oli Rimavská Sobota ringkonna elanikest slovakke 50,67%, ungarlasi 39,53%, mustlasi 4,83% ja tšehhe 0,32%. Rahvus oli teadmata 4,32%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Rimavská Sobota at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Amersfoort

Amersfoort on linn Hollandis Utrechti provintsi idaosas. Elanike arv on 138 226. Linn on tähtis raudteesõlmpunkt. Amersfoort tekkis Eemi (Amer = Eem) jõe koolme (foort = voorde = koole) juures. Amersfoorti nime on esmamainitud 1028. aastal. 1259. aastal andis Utrechti piiskop Hendrik van Vianden Amersfoortile linnaõigused. Linnamüürid sai ta kaks korda: kuna esimene müür oli liiga kitsas, algas 1388. aastal uue müüri ehitamine. Pärast ehitati praegused müürimajad (Muurhuizen) esimese müüri vastu. Amersfoorti kaitsepühak on püha Jüri. Püha Jüri rist on linna (Tallinna vapiga sarnasel) vapil. Pühale Jürile on pühitsetud ka linna kõige vanem kirik – Sint-Joriskerk. Amersfoort on maalikunstnik Piet Mondriani sünnilinn. Statistics Netherlands
Rožňava ringkond

Rožňava ringkond (slovaki keeles Okres Rožňava, ungari keeles Rozsnyói járás) on 2. järgu haldusüksus (ringkond) Slovakkias Košice maakonna lääneosas. Rožňava ringkond piirneb lõunas ja kagus Ungariga. Slovakkia 2021. aasta rahvaloenduse andmetel oli Rožňava ringkonna elanikest slovakke 66,89%, ungarlasi 22,85%, mustlasi 3,46% ja tšehhe 0,33%. Rahvus oli teadmata 6,02%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Rožňava at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Jahlil Beats

Orlando Jahlil Tucker (sündinud 8. veebruaril 1988), lavanimega Jahlil Beats, on Ameerika hiphopi plaadiprodutsent. Ta on olnud produtsendiks sellistele artistidele nagu Puff Daddy, Lil Wayne, Fabolous, Meek Mill, Chris Brown, Tyga, Rick Ross, Ace Hood, Bobby Shmurda, T.I. ja 50 Cent. ''Legend Music'' (2012) ''The Blessing'' (2015) ''Crack Music 1'' (2008) ''On My Grind'' (2009) ''Crack Music 2'' (2009) ''Crack Music 3'' (2010) ''Still On My Grind'' (2011) ''Crack Music 4'' (2011) ''Crack Music 5'' (2011) ''Legend Season'' (2012) ''Legend Era'' (2012) ''Crack Music 6'' (2012) ''Legend Era II'' (2013) ''Genius'' (2013) ''Legend Era III'' (2013) ''808 God'' (2014) ''Crack Music 7'' (2014) ''God's Plan'' (2015) (koos CRMC-ga) ''New Levels, New Devils'' (2016) (koos CRMC-ga) ''Fr33 Spirits'' (2017)
Mixtape

Mixtape (ka mix-tape, mix tape või mixed tape) on tavaliselt mitmest allikast pärit muusika kogum, mis on salvestatud andmekandjale. 1980. aastatest pärit termin kirjeldab tavaliselt omatehtud muusikakogumit helikassettile, CD-le või digitaalsele esitusloendile.
Ružomberoki ringkond

Ružomberoki ringkond (slovaki keeles Okres Ružomberok) on 2. järgu haldusüksus (ringkond) Slovakkias Žilina maakonna lõunaosas. Slovakkia 2021. aasta rahvaloenduse andmetel oli Ružomberoki ringkonna elanikest slovakke 94,99%, tšehhe 0,38%, mustlasi 0,17%, ungarlasi 0,12% ja ukrainlasi 0,1%. Rahvus oli teadmata 3,84%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Ružomberok at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Toomas Sepp

Toomas Sepp (sündinud 17. septembril 1959 Tartus) on eesti sotsiaaltöötaja, aastast 1996 Eesti Kuulmispuuetega Laste Vanemate Liidu kauaaegne esimees. Ta oli 24. aprillist 1992 kuni 31. augustini 2020 Tallinna linnavalitsuse linnasekretär. Õppis september 1967 - juuni 1978 Tartu 5. Keskkool (praegune Tartu Tamme Gümnaasium). Ta lõpetas juuni 1983 Tartu Ülikool, õigusteaduskond, jurist. Toomas Sepp oli töötanud Elamu- ja Kommunaalmajanduse Ministeeriumis vaneminsener, peaspetsialist ja peajurist november 1983. aastast - jaanuar 1990. aastani. Järgnes ta töötas Riigikantseleis vanemkonsultant jaanuar 1990. aastast - märts 1990. aastani. Toomas Sepp alustas tööd Tallinna Linnakantseleis mais 1990 linna elamunõunikuna. Tallinna linnasekretärina on ta teenistuses olnud 24. aprillist 1992 - 31. august 2020, kuna tegemist oli kõige kauem ametis püsinud linnasekretär. Ta alustas pealinna ombudsmani 1. jaanuarist 2021. aastast. Sepp on tööväline pühendunud tegevus Tallinna puuetega laste hariduskorralduse edendamisel ja Tallinna Heleni kooli kujundamisel. 2021. aasta valiti ta Eesti Paralümpiakomitee juhatuse liige. Ta on Eesti Kuulmispuuetega Laste Vanemate Liidu juhatuse esimees alates 1996. aastast ja Eesti Punane Risti nõukogu liige alates 2019. aastast. Ta on ka Eesti Puuetega Inimeste Fondi nõukogu esimees. 1999 Eesti Turismifirmade Liidu turismiarendaja 2003 Punase Risti III klassi teenetemärgi kavaler 2005 Eesti Linnade Liidu tänuplaat 2005 Eesti Muinsuskaitse Seltsi Teenetemedal 2006 Kodanikupäeva aumärk 2008 Harju Maakonna teenetemärgi kavaler 2009 Tallinna teenetemärgi kavaler 2014 Eesti Juristide Liidu auliige Tema tütre abikaasa on endine Eesti Kurtide Noorte Organisatsiooni president Marko Uripea.
Sabinovi ringkond

Sabinovi ringkond (slovaki keeles Okres Sabinov) on 2. järgu haldusüksus (ringkond) Slovakkias Prešovi maakonna keskosas. Slovakkia 2021. aasta rahvaloenduse andmetel oli Sabinovi ringkonna elanikest slovakke 86,56%, mustlasi 9,02%, russiine 0,55%, tšehhe 0,16% ja ukrainlasi 0,1%. Rahvus oli teadamata 3,38%-l. Sčítanie obyvateľov, domov a bytov 2021 na Slovensku Number of population by ethnicity in the district Sabinov at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Seneci ringkond

Seneci ringkond (slovaki keeles Okres Senec) on 2. järgu haldusüksus (ringkond) Slovakkias Bratislava maakonna kaguosas. Seneci ringkond piirneb lõunas vähem kui 1,5 km ulatuses Ungariga. Slovakkia 2021. aasta rahvaloenduse andmetel oli Seneci ringkonna elanikest slovakke 82,46%, ungarlasi 9,01%, tšehhe 0,67%, ukrainlasi 0,34%, russiine 0,14%, venelasi 0,13%, vietnamlasi 0,12% ja sakslasi 0,11%. Rahvus oli teadmata 6,03%-l elanikest. Sčítanie obyvateľov, domov a bytov 2021 na Slovensku Number of population by ethnicity in the district Senec at 1. 1. 2021 Sčítanie obyvateľov, domov a bytov 2021. Vaadatud 14. septembril 2024
Sulgpall 2024. aasta suveolümpiamängudel

2024. aasta Pariisi suveolümpiamängude sulgpalliturniirid toimusid 27. juulist 5. augustini Porte de La Chapelle Arenal. Kokku osales nendel mängudel 173 sulgpallurit 49 riigist viiel medalivõistlusel (kaks soo kohta ja segavõistlus). Esimene voor mängiti gruppidena, kus üksikmängus oli 13 gruppi ning paaris- ja segapaarismängus neli gruppi. Üksikmängu grupivõitjad ning paarismängu esimene ja teine ​​koht kvalifitseerusid medalivõistluse faasi.   *   Korraldajariik (Prantsusmaa) Finaal: 5. august Osavõtjaid: 44 Riike: 36 Olümpiavõitja 2020: Viktor Axelsen,  Taani Ametlikud tulemused: Finaal Finaal: 4. august Osavõtjaid: 34 Riike: 15 Olümpiavõitja 2020: Lee Yang, Wang Chi-lin, Taivan Ametlikud tulemused: Finaal Finaal: 5. august Osavõtjaid: 39 Riike: 34 Olümpiavõitja 2020: Chen Yufei,  Hiina Ametlikud tulemused: Finaal Finaal: 3. august Osavõtjaid: 32 Riike: 13 Olümpiavõitja 2020: Greysia Polii, Apriyani Rahayu,  Indoneesia Ametlikud tulemused: Finaal Finaal: 2. august Osavõtjaid: 30 Riike: 13 Olümpiavõitja 2020: Wang Yilyu, Huang Dongping  Hiina Ametlikud tulemused: Finaal Sulgpall Pariis 2024 ametlikul kodulehel